સૂત્રો દ્વારા મળેલી જાણકારી અનુસાર, નક્સલીઓએ બચેલીમાં સેનાના દવાનોને નિશાનો બનાવ્યા હતા. અહીં એક મીની બસને આઈઈડી બ્લાસ્ટથી ઉડાવી દેવામાં આવી છે. આ બસમાં સીઆઈએસએફનાં સાત જવાનો સવાર હતા. બોમ્બ બ્લાસ્ટના કારણે બસનાં ડ્રાઈવર, સબ ડ્રાઈવર અને હેલ્પરનું મોત નિપજ્યુ છે. ઉલ્લેખનીય છે કે, 30 ઓક્ટોબરના રોજ પણ નક્સલીઓએ હુમલો કર્યો હતો જેમાં એક પત્રકાર સહિત બે જવાનો શહિદ થયા હતા. તે પહેલા થયેલા નક્સલી હુમલામાં સેનાના ચાર જવાનો શહિદ થયા હતા.